Ir-Regolament tal-Kummissjoni (KEE) Nru 430/2003
tas-7 ta’ Marzu 2003
li jistabbilixxi rifużjoni fuq l-esportazzjoni ta’ zokkor abjar u zokkor mhux raffinat mingħajr aktar proċessar.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1260/2001 tad-19 ta’ Ġunju 2001 rigward l-organizzazzjoni komuni tas-suq fis-settur taz-zokkor [1], kif l-aħħar emendat bir-Regolament tal-Kummissjoni (KE) Nru 680/2002 [2], u partikolarment it-tieni paragrafu ta’ l-Artikolu 27(5) tiegħu,
Billi:
(1) L-Artikolu 27 tar-Regolament (KE) Nru 1260/2001 jipprovvdi li d-differenza bejn il-kwotazzjonijiet jew il-prezzijiet fis-suq dinji għall prodotti elenkati fl-Artikolu 1(1)(a) ta’ dan ir-Regolament u prezzijiet għal dawk il-prodotti ġewwa l-Komunità jistgħu jkunu koperti b’rifużjoni ta’ l-espotazzjoni.
(2) Ir-Regolament (KE) Nru 1260/2001 jipprovdi li meta rifużjoni fuq zokkor abjad jew zokkor mhux maħdun, li ma jkunx denaturizzat u esportat mingħajr aktar proċessar, ikunu jiġu stabbiliti, akkont għandu jittieħed tas-sitwazzjoni fil-Komunità u fis-swieq dinjija taz-zokkor, u partikolarment tal-prezz u l-fatturi tal-ispiża kif stabbiliti fl-Artikolu 28 ta’ dak ir-Regolament. L-istess Artikolu jipprovdi li l-aspett ekonomiku ta’ l-esportazzjoni pproponuta għandu wkoll ikun meqjus.
(3) Ir-rifużjoni fuq zokkor mhux maħdum għandha tkun stabbilita fir-rigward tal-kwalità standard. Din ta’ l-aħħar hija definita fl-Anness, il-punt II, tar-Regolament (KE) Nru 1260/2001. Aktar minn hekk, din ir-rifużjoni għandha tkun stabbilita b’konformità ma’ l-Artikolu 28(4) tar-Regolament (KE) Nru 1260/2001. Iz-zokkor tal-ħelu huwa definit fir-Regolament tal-Kummissjoni (KE) Nru 2135/95 tas-7 ta’ Settembru 1995 li jistabbilixxi regoli dettaljati għall-applikazzjoni ta’ l-għoti ta’ rifużjoni fuq l-esportazjoni fis-settur taz-zokkor [3]. Ir-rifużjoni hekk ikkalkolata għal zokkor li jkun fih żieda ta’ materji ta’ togħma jew tal-kulur għandha tkun tapplika għall-kontenut tas-sukrożju fihom u, għalhekk, għandha tkun stabbilita għal kull 1 % ta’ l-imsemmi kontenut.
(4) F’każi speċjali, l-ammont ta’ rifużjoni jista jkun stabbilit bi strumenti legali oħrajn.
(5) Ir-rifużjoni tista tkun stabbilita kull ġimgħatejn. Din tista tkun mibdula matul dan il-perijodu.
(6) L-ewwel subparagrafu ta’ l-Artikolu 27(5) tar-Regolament (KE) Nru 1260/2001 jipprovdi li r-rifużjoni fuq il-prodotti referuti fl-Artikolu 1 ta’ dak ir-Regolament tista tvarja skond id-destinazzjoni, meta s-siwazzjoni fis-suq dinji jew il-ħtiġiet speċifiċi ta’ ċerti swieq jgħamlu li dan ikun meħtieġ.
(7) Żieda sinifikanti u mgħaġġla fl-importazzjoni preferenzjali taz-zokkor mill-pajjiżi tal-Balkani tal-punent sa mill-bidu tal-2001 u fl-esportazzjoni ta’ zokkor lejn dawk il-pajjiżi mill-Komunità, tidher li hija ferm artifiċjali fin-natura.
(8) Sabiex ikunu pprevenuti xi abbużi assoċċjati ma l-importazzjoni mill-ġdid fil-Komunità tal-prodotti fis-settur taz-zokkor li jkunu kkwalifikaw għar-rifużjoni ta’ l-esportazzjoni, rifużjoni fuq il-prodotti koperti b’dan ir-Regolament m’għandhomx ikunu stabbiliti għall-pajjiżi kollha tal-Balkani tal-punent.
(9) In vista ta’ dan ta’ hawn fuq u tas-sitwazzjoni preżenti fis-suq taz-zokkor, u partikolarment tal-kwotazzjonijiet jew il-prezzijiet għaz-zokkor ġewwa l-Komunità u fis-suq dinji, rifużjoni għandha tkun stabbilita fl-ammonti xierqa.
(10) Il-Kumitat ta’ Ġestjoni għaz-Zokkor ma tax opinjioni fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
Ir-rifużjoni li għandha tkun mogħtija fuq l-esportazzjoni tal-prodotti elenkati fl-Artikolu 1(1)(a) tar-Regolament (KE) Nru 1260/2001, mhux-denaturizzat u mingħajr aktar proċessar, huma b’hekk stabbiliti b’konformità ma l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fid-data tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta’ Marzu 2003.